Document ID: /roh_data/filtered/Billingualer_Corpus_interleaved-de-rm.jsonl.gz/196

This is a text translated from German to Rumantsch Grischun.
Gütesiegel für veterinär-bakteriologisches Labor Graubünden

Das Graubündner veterinär-bakteriologische Laboratorium (GRVbL) ist von der Schweizerischen Akkreditierungsstelle des Eidgenössischen Amts für Messwesen als Prüfstelle für tiermedizinische Laboruntersuchungen nach der Norm SN EN 45001 akkreditiert worden. Mit dieser Akkreditierung sind auch die relevanten Forderungen der ISO-Norm 9002 erfüllt.

Nach der neuen Tierseuchen-Verordnung müssen bis Ende des laufenden Jahres alle bisher für die amtliche Seuchendiagnostik anerkannten Labors diese Akkreditierung erlangt haben. Dadurch soll gesamteuropäisch ein einheitlicher Standard beim Bekämpfen von Tierseuchen erreicht werden. Ab dem 1. Januar 2000 dürfen nur noch akkreditierte Laboratorien amtliche Aufträge des Bundes oder der Kantone für die Tierseuchen-Diagnostik ausführen.

Um die Auflagen der Tierseuchen-Verordnung zu erfüllen, baute das GRVbL ein eigenes Qualitätssicherungs-System auf, in welches alle wichtigen Tätigkeiten und Abläufe einbezogen wurden. Dadurch soll sichergestellt werden, dass der verlangte hohe Standard jederzeit gehalten werden und auf allfällige Abweichungen sofort reagiert werden kann. Das Qualitätssicherungs-System ermöglicht es dem GRVbL einerseits, die internen Arbeitsabläufe zu optimieren, anderseits kommt dieses auch den Kunden zugute, sei es wegen der laufenden Aus- und Weiterbildung der Mitarbeiterinnen und Mitarbeiter oder wegen der ständigen Anpassung der Analysemethoden an die neuesten wissenschaftlichen Erkenntnisse.

Ein zentraler Bestandteil des Qualitätssicherungs-Systems ist das neu erstellte Vademecum für die Kundschaft des GRVbL. Aus diesem gehen alle für die Zusammenarbeit mit dem Labor bedeutenden Informationen hervor. Dazu gehören namentlich die Ausführungen über die Entnahme des Probenmaterials oder dessen Beschriftung und Versand. Durch diese genaue Beschreibung der Anforderungen an das Probenmaterial können viele Fehler vermieden werden. Dadurch ist jederzeit eine optimale Qualität der Arbeit gewährleistet, was zu verlässlichen Resultaten führt.

Zudem gibt das Vademecum Auskunft über alle im Labor durchgeführten Untersuchungen und die Preise für die verschiedenen Dienstleistungen.

Das GRVbL ist eine vom Kanton Graubünden getragene und im Veterinäramt eingegliederte Institution. Im Mittelpunkt der Arbeit des GRVbL stehen die öffentliche Gesundheit und der Schutz der Nutztiere vor Tierseuchen und deren Auswirkungen. Lebensmittel-Vergiftungen und Tierseuchen können sowohl weitreichende Folgen für die öffentliche Gesundheit als auch erhebliche wirtschaftliche Konsequenzen nach sich ziehen.

Das GRVbL hat eine lange Tradition. Es wurde im Februar 1955 eröffnet, um die damals grassierende Tierseuche Abortus Bang zu bekämpfen, an der auch Menschen erkranken können. Seither hat sich das GRVbL zu einem Dienstleistungs-Institut für die Tierärzte des Kantons und für ausserkantonale amtliche Stellen entwickelt.

Heute stellt das GRVbL im Auftrag des Kantons die veterinärmedizinische Grundversorgung für die staatliche Tierseuchen-Bekämpfung und für das Überwachen der Fleisch- und Lebensmittel-Hygiene in Graubünden sicher. Zusätzlich steht das modern eingerichtete Labor auch allen frei praktizierenden Tierärzten für die tägliche Routinediagnostik zur Verfügung.

Gremium: Departement des Innern und der Volkswirtschaft Graubünden

Quelle: dt Veterinäramt

Data: 28.04.1999

Sigil da qualitad per il laboratori veterinari-bacteriologic dal Grischun

Il laboratori veterinari- bacteriologic dal Grischun (LvbGR) è vegnì accredità dal post svizzer d'accreditaziun da l'uffizi federal da metrologia sco post da controlla per analisas veterinaras da laboratori tenor la norma SN EN 45001. Cun questa accreditaziun èn er accumplidas las pretaisas relevantas da la norma da ISO 9002.

Tenor la nov'ordinaziun d'epidemias d'animals ston avair acquistà quest'accreditaziun tochen la fin da l'onn current tut ils laboratoris renconuschids per la diagnostica uffiziala d'epidemias. Uschia duai vegnir cuntanschì per l'entira Europa in standard unifitgà per cumbatter epidemias d'animals. Davent dal 1. da schaner 2000 dastgan exequir incaricas uffizialas da la confederaziun u dals chantuns per la diagnostica d'epidemias d'animals be anc laboratoris accreditads.

Per accumplir las pretaisas da l'ordinaziun d'epidemias d'animals ha il LvbGR installà in agen sistem per garantir la qualitad en il qual vegnan integrads tut las activitads e tut ils andaments impurtants. Uschia duai vegnir garantì che l'aut standard pretendì possia vegnir tegnì da tut temp e ch'i possia vegnir reagì immediat sin eventualas divergenzas. Il sistem per garantir la qualitad pussibilitescha al LvbGR d'ina vart d'optimar ils andaments interns da lavur, da l'autra vart è quai er en favur dals clients, saja quai pervi da la scolaziun e da la perfecziun currenta da las collavuraturas e dals collavuraturs u pervi da l'adattaziun permanenta da las metodas d'analisa a las enconuschientschas novissimas da la scienza.

In element central dal sistem per garantir la qualitad è il novelavurà vademecum per la clientella dal LvbGR. Da quel resultan tut las infurmaziuns impurtantas per la collavuraziun cun il laboratori. Latiers appartegnan spezialmain las indicaziuns davart la retratga dal material da prova u la descripziun e la spediziun da quel. Tras la descripziun da las pretaisas per il material da prova pon vegnir evitads numerus sbagls. Uschia è garantida da tut temp ina qualitad optimala da la lavur, quai che maina a resultats segirs.

Plinavant infurmescha il vademecum davart tut las analisas exequidas en il laboratori e davart ils pretschs per ils differents servetschs.

Il LvbGR è ina instituziun che vegn purtada dal chantun Grischun ed è incorporada en l'uffizi da veterinari. En il center da la lavur dal LvbGR stattan la sanitad publica e la protecziun dals animals da niz encunter epidemias d'animals e las consequenzas da quellas. Intoxicaziuns da victualias ed epidemias d'animals pon avair tant consequenzas fitg vastas per la sanitad publica sco er consequenzas finanzialas considerablas.

Il LvbGR ha ina lunga tradiziun. El è vegnì avert il favrer 1995 per cumbatter da lez temp l'epidemia d'animals abortus Banc che regiva da lez temp, da la quala pudevan er vegnir malsauns ils umans. Dapi alur è il LvbGR sa sviluppà ad in institut da servetsch per ils veterinaris dal chantun e per posts uffizials d'ordaifer il chantun.

Oz garantescha il LvbGR per incarica dal chantun il provediment fundamental da veterinaria per cumbatter uffizialmain las epidemias d'animals e per survegliar l'igiena da charn e victualias en il Grischun. Ultra da quai stat il laboratori endrizzà fitg modern er a disposiziun a tut ils veterinaris cun atgna pratica per la diagnostica quotidiana da rutina.

Gremi: departament da l'intern e da l'economia publica dal Grischun

Funtauna: rg uffizi da veterinari

Data: 28.04.1999